Partei: SPD
Hooggeachte Mienfroo Präsidentin ! Hooggeachte Damen ! Mien Heren ! As oostfreeske Abgeordnete is dat för mit natürlich wat Besünners , hier in'n Bundesdag in Plattdütsk över Regionaal- un Minderheitenspraak to proten . Ik bün plattdüts upwussen un ik proot geern Platt . Bi uns in Ostfreesland un Eemsland is de plattdütske Spraak , de de meesten proten - of to Huus oder bi d' Arbeid , Un för heel völ Minschen is dat de Olldagsspraak , de normaal Spraak . Un faken is dat natürlich so , dat de Ollerden beter Platt proten as Hoogdütsk . Problem is bi de plattdütske Spraak , dat besünners de junge Lü immer weniger Platt proten . Wi hebben dor en Unnersökung van de Oostfreeske Landskupp in Auerk , woor Helmut Collmann Präsident is , de hett faststellt , dat 1997 noch immerhin 10 Prozent van de oostfreesk Schölerinnen un Schölers van de eerste Klass Plattdütsk proten . Teihn Jahr later , 2007 , was dat blot noch en bietje mehr as 5 Prozent . Dit maakt dütlich , dat wi dat Erhollen un Unnerstützen van Regionaal- un Minderheitenspraken mehr maken möten , dat wi dat stärker unnerstütten möten as bisher . Daarum is ok de Andrag , de hier vandaag to Afstimmung steiht , un disse Diskussion vandaag so wichtig ! In de Andrag Punkt 6 is en besannern Punkt , woor dat Konzept fordert warrt to de Sekerung van de Regionaalspraken . Un dat dat ok maakt worden sall , gerade de teihn Punkte , de wi in de Hand hatt hebben , is ganz konkret en wieten Schritt . Un daarum verstah ik ok de Kritik eben gor nich so richtig . Insofern begrüße ich gerade diesen Antrag as wieden un wichtigen Schritt , weil ok de Bund in Verantwortung is , un völ weet nu gaar nich , dat dat Bundesgesetz is . Natürlich sünd besünners ok de Landesregierungen in de Plicht , all Punkten van de Sprakencharta natokomen . Un besunners mööt wi ok kieken , of dat ok maakt word . Un deshalb bruuken wi ok den Bundesraad bi de Diskussion , wat de Spraken dor anbelangt . Blot so könt wi Plattdütsk as en egen un lebennigen Spraak erhollen . Vör allen mööt wi ok daarför sörgen , dat bi Ämter un Behörden Plattdüütsch proot word , un vör allen Dingen ok , dat't vundaag un ok in twintig Jahr noch Mitarbeiders gifft , de ok en Woord up Platt verstahn könen un en Woor up Platt maken könen , sowiet möglk . Dejenigen , de menen dat Kinner , de mit plattdütske Spraak upwassen sünd , naher dat later stuurder hebben to lehren , de liggen verkehrt . Ganz in'n Gegenteil . De goot Plattdütsk proten hebbt ok mehr Fähigkeiten , anner Spraken to lehren . Besunners is dat Plattdütske ok eng verwandt mit dat Engelske un dat Nederlandske . Un vör allen Dingen , de Unnersöken seggt , well vun froh mit Plattdütsk upwasst , kann um so eenfacher ok annere Spraken lehren . Deshalb geiht dat hier um de Identität , aber sehr wohl ok um de Fähigkeiten , ok dor in de Region sünd . Un deshalb kann - dat keem hier ja al to'n Utdruck - nich vorrangig bloß an Schölen , Hochschölen un Bildungseinrichtungen rekent worrt , sondern Spraak lehrt man besonners dordör , dat man dat proot . Un dor mööt wi natürlich ok för sörgen , so wie hier , un deshalb glööv ik , is dat ok en wichtigen Anlass , för uns gemeinsam as Botschafter för de Spraak to fungieren . Un vör allen Dingen , dat de plattdütske Spraak ok mehr in de Verwaltung un de Medien to Spraak kummt . En lüttj Bispill : bi mi ut de Gemeente Oostrhauderfehn , woor ik herkaam , dor gifft dat - un in völ anner Gemeenden ok bi uns - Beauftragte för Plattdütsk . Ik glööv , dat is en good Beispiel to överdragen , ok besunners in anner Bereiche - bi mi un bi Gabriele Groneberg , is eine saterfriesische Sprachinsel . Saterfriesisch ist eine besondere Sprache , bei der Unterstützung notwendig ist . Disse Beupdragten för Plattdüütsk , as Netzwerk ok to verbreiten in de Kommunen , arbeiten na dat Motto : Vörsörgen - Stön geven - un umsetten ! De kümmern sük um de Pleeg un de Stön van de plattdütsche Spraak un ok sükse Projekte wie Plattdütsch bi'd Arbeid . Völ lehren besunners doch bi de Arbeit vun de , de dat oftmal in jungen Jahren nich lehrt hebbt . Dat de Quote , de wi so sehn , doch wedder en beten hochhoben ward . Dorum : Je ehrder Plattdüsch in de Olldag inbrocht word , um so sekerder is dat Overleven van disse Regionaal- un Minderheitenspraak . Mienfroo Präsidentin , hooggeachte Damen , mien Heren , Plattdütsch is en egen Spraak un is Kulturgood . Ok wi van'n Bundesdag könen mit daarför sörgen , dat dit Kulturgood nich unnergeiht . Nich blot proten - Doon , is ok wichtig ! Helpt mit , dat mehr geböhrt un de Minderheitenspraaken ok erholden blieben . Spraak is Heimat ! Besten Dank för Jo Tohören .